|  |  |  |
| --- | --- | --- |
| **ΕΛΛΗΝΙΚΗ ΔΗΜΟΚΡΑΤΙΑ** |  | **ΑΝΑΡΤΗΤΕΟ ΣΤΟ ΔΙΑΔΙΚΤΥΟ** |
| **ΓΕΝΙΚΗ ΔΙΕΥΘΥΝΣΗ ΟΙΚΟΝΟΜΙΚΩΝ ΥΠΗΡΕΣΙΩΝ****ΔΙΕΥΘΥΝΣΗ ΠΡΟΜΗΘΕΙΩΝ, ΔΙΑΧΕΙΡΙΣΗΣ ΥΛΙΚΟΥ & ΚΤΙΡΙΑΚΩΝ ΥΠΟΔΟΜΩΝ****ΤΜΗΜΑ Α’-ΠΡΟΜΗΘΕΙΩΝ** |  | **ΑΔΑ:** **6ΒΔ046ΜΠ3Ζ-2ΦΠ****Αθήνα, 29 / 11 / 2018****Αριθ. Πρωτ.:** **Δ.Π.Δ.Υ.Κ.Υ. Α.Α.Δ.Ε. Α 1177134 ΕΞ 2018** |
| Ταχ. Δ/νση | : | Ερμού 23-25 | **ΠΡΟΣ:** | Κάθε ενδιαφερόμενο |
| Ταχ. Κώδικας | : | 105 53 Αθήνα |
| Πληροφορίες | : | Ε. Κούγια |
| Τηλέφωνο | : | 213-1624224 |
| Fax | : | 213-1624227 |
| E-Mail | : | eir.kougia@aade.gr |
| Url | : | www.aade.gr |

**ΘΕΜΑ: «Πρόσκληση υποβολής προσφορών για την ανάθεση υπηρεσιών πιστοποίησης Συστήματος Διαχείρισης Ποιότητας της Διεύθυνσης Προμηθειών Διαχείρισης Υλικού και Κτιριακών Υποδομών από διαπιστευμένο φορέα πιστοποίησης κατά ΙSO 9001:2015»**

|  |  |
| --- | --- |
| **Αναθέτουσα Αρχή:** | Ανεξάρτητη Αρχή Δημοσιών Εσόδων (Α.Α.Δ.Ε.)Ερμού 23-25, 105 Αθήνα |
| **Ειδικός Φορέας:** | 23-180 |
| **ΚΑΕ:** | 0873 |
| **CPV :** | 79132000-8 |
| **Κριτήριο Ανάθεσης:** | Πλέον συμφέρουσα από οικονομική άποψη προσφορά βάσει της τιμής  |
| **Προϋπολογισθείσα δαπάνη:** | 3.000,00€ συμπεριλαμβανομένου Φ.Π.Α. βάσει της υπ’ αρ. πρωτ. Δ.Π.Δ.Α. Α.Α.Δ.Ε. Α 1049115 ΕΞ 2018 (ΑΔΑ: 67Ζ646ΜΠ3Ζ-ΓΤΧ) Απόφασης ανάληψης υποχρέωσης |
| **Καταληκτική ημερομηνία υποβολής προσφορών:** | 7/12/2018 και ώρα 14:30 |
| **Διάρκεια ισχύος προσφορών:** | 180 ημέρες από την επομένη της καταληκτικής ημερομηνίας για την υποβολή των προσφορών |

### Αντικείμενο της υπό ανάθεση υπηρεσίας και προϋπολογισμός

Η Ανεξάρτητη Αρχή Δημοσίων Εσόδων προβαίνει σε δημόσια πρόσκληση εκδήλωσης ενδιαφέροντος για την ανάθεση υπηρεσιών πιστοποίησης του Συστήματος Διαχείρισης Ποιότητας (ΣΔΠ) της Διεύθυνσης Προμηθειών Διαχείρισης Υλικού και Κτιριακών Υποδομών (Δ.Π.Δ.Υ.Κ.Υ.) κατά το διεθνές πρότυπο EN ISO 9001:2015 από διαπιστευμένο φορέα πιστοποίησης.

Ειδικότερα, η εν λόγω υπηρεσία θα περιλαμβάνει:

* Διενέργεια επιθεώρησης αρχικής αξιολόγησης του Συστήματος Διαχείρισης Ποιότητας (ΣΔΠ) της Διεύθυνσης Προμηθειών Διαχείρισης Υλικού και Κτιριακών Υποδομών, με πεδίο εφαρμογής:

α.) Τη Σύναψη και εκτέλεση δημοσίων συμβάσεων (Τμήμα Α΄-Προμηθειών)

β.) Τη Διαχείριση παγίων και αναλωσίμων (Τμήμα Β΄-Παγίων και Αναλωσίμων)

γ.) Τη Σύναψη σύμβασης μίσθωσης για τη στέγαση των υπηρεσιών της Α.Α.Δ.Ε. (Τμήμα Γ΄-Κτιριακών Υποδομών).

και εμπλεκόμενο αριθμό υπαλλήλων: 28 άτομα.

* Διενέργεια προεπιθεώρησης/ έκτακτης επιθεώρησης ΣΔΠ (1 επίσκεψη)
* Σύνταξη έκθεσης επιθεώρησης και αξιολόγηση των προς επιθεώρηση στοιχείων για την έκδοση του σχετικού πιστοποιητικού.
* Συμπληρωματική επιθεώρηση σε περίπτωση, κατά την οποία διαπιστωθούν αποκλίσεις στην επιθεώρηση Πιστοποίησης.
* Πιστοποίηση του Συστήματος Διαχείρισης Ποιότητας (Έκδοση πιστοποιητικού στην ελληνική και στην αγγλική γλώσσα).
* Διενέργεια επιθεώρησης 1ης ετήσιας επιτήρησης ΣΔΠ (1 έτος μετά την ημ/νια πιστοποίησης)
* Διενέργεια επιθεώρησης 2ης ετήσιας επιτήρησης ΣΔΠ (1 έτος μετά την 1η επιτήρηση)

Ο συνολικός διαθέσιμος προϋπολογισμός ανέρχεται στο ποσό των **τριών χιλιάδων ευρώ (3.000,00€) συμπεριλαμβανομένου Φ.Π.Α., ήτοι: {2.419,355€ + 580,645€ (Φ.Π.Α. 24%) = 3.000,00€}**.

Το εν λόγω ποσό θα βαρύνει τον Τακτικό προϋπολογισμό Εξόδων της Α.Α.Δ.Ε. για τα οικονομικά έτη 2018, 2019 και 2020.

Ο προϋπολογισμός κατανέμεται ανά διαδικασία πιστοποίησης, σύμφωνα με τον κάτωθι πίνακα, ως εξής:

|  |  |  |
| --- | --- | --- |
| **Α/Α** | **ΔΙΑΔΙΚΑΣΙΕΣ ΠΙΣΤΟΠΟΙΗΣΗΣ** | **ΠΡΟΫΠΟΛΟΓΙΣΜΟΣ ΣΥΜΠ/ΜΕΝΟΥ Φ.Π.Α.** |
| **1** | * Διενέργεια επιθεώρησης αρχικής αξιολόγησης του Συστήματος Διαχείρισης Ποιότητας (ΣΔΠ) της Διεύθυνσης Προμηθειών Διαχείρισης Υλικού και Κτιριακών Υποδομών (Δ.Π.Δ.Υ.Κ.Υ.)
* Διενέργεια προεπιθεώρησης/ έκτακτης επιθεώρησης

(1 επίσκεψη)* Σύνταξη έκθεσης επιθεώρησης και αξιολόγηση των προς επιθεώρηση στοιχείων για την έκδοση του σχετικού πιστοποιητικού.
* Συμπληρωματική επιθεώρηση σε περίπτωση, κατά την οποία διαπιστωθούν αποκλίσεις στην επιθεώρηση Πιστοποίησης.
* Πιστοποίηση του Συστήματος Διαχείρισης Ποιότητας (Έκδοση πιστοποιητικού στην ελληνική και στην αγγλική γλώσσα).

\*Συμπεριλαμβάνεται και το δικαίωμα χρήσης σήματος (λογότυπο) | **1.000,00€** |
| **2** | * Διενέργεια 1ης επιτήρησης (1 έτος μετά την ημ/νια πιστοποίησης)
 | **1.000,00€** |
| **3** | * Διενέργεια 2ης επιτήρησης (1 έτος μετά την 1η επιτήρηση)
 | **1.000,00€** |
| **ΣΥΝΟΛΟ\*:** | **3.000,00€** |

Η παρούσα πρόσκληση θα δημοσιευθεί στον ιστότοπο του Προγράμματος «ΔΙΑΥΓΕΙΑ» και στην ιστοσελίδα της Ανεξάρτητης Αρχής Δημοσίων Εσόδων στην ηλεκτρονική διεύθυνση: <http://www.aade.gr> .

### Κριτήρια επιλογής:

Οι προσφέροντες θα πρέπει να διαθέτουν πιστοποιητικό διαπίστευσης κατά το πρότυπο ΕΛΟΤ ΕΝ ISO/IEC 17021:2015 από το Εθνικό Σύστημα Διαπίστευσης (Ε.ΣΥ.Δ.) ή ισοδύναμο, κατ’ ελάχιστο στα κάτωθι πεδία/δραστηριότητες διαπίστευσης:

|  |  |  |  |
| --- | --- | --- | --- |
| **Α/Α** | **ΠΡΟΤΥΠΟ** | **ΠΕΔΙΟ ΔΙΑΠΙΣΤΕΥΣΗΣ** | **ΔΙΑΠΙΣΤΕΥΜΕΝΗ ΔΡΑΣΤΗΡΙΟΤΗΤΑ** |
| 1 | ΕΛΟΤ ΕΝ ISO/IEC 17021:2015 | Πιστοποίηση Συστημάτων Διαχείρισης της Ποιότητας κατά ΕΛΟΤ ΕΝ ISO 9001:2015 | ΔΗΜΟΣΙΑ ΔΙΟΙΚΗΣΗ (Πλήρες)\* |
| *\*Κωδικός ΕA/IAF 36 σύμφωνα με το έγγραφο IAF ID 1:2014.* |

### Κατάρτιση και υποβολή προσφορών

Οι προσφέροντες, καλούνται να υποβάλλουν την τεχνική και οικονομική τους προσφορά σε ενιαίο σφραγισμένο φάκελο, στον οποίο πρέπει να αναγράφονται ευκρινώς τα παρακάτω:

|  |
| --- |
| ΠΡΟΣΦΟΡΑ ΓΙΑ ΤΗΝ ΑΝΑΘΕΣΗ ΥΠΗΡΕΣΙΩΝ ΠΙΣΤΟΠΟΙΗΣΗΣ ΣΥΣΤΗΜΑΤΟΣ ΔΙΑΧΕΙΡΙΣΗΣ ΠΟΙΟΤΗΤΑΣ ΚΑΤΑ ΙSO 9001:2015 ΤΗΣ Δ.Π.Δ.Υ.Κ.Υ.(αρ. πρωτ. ……………………………………… πρόσκληση υποβολής προσφορών) |
| ΠΡΟΣ: ΑΝΕΞΑΡΤΗΤΗ ΑΡΧΗ ΔΗΜΟΣΙΩΝ ΕΣΟΔΩΝΓΕΝΙΚΗ ΔΙΕΥΘΥΝΣΗ ΟΙΚΟΝΟΜΙΚΩΝ ΥΠΗΡΕΣΙΩΝΔΙΕΥΘΥΝΣΗ ΠΡΟΜΗΘΕΙΩΝ, ΔΙΑΧΕΙΡΙΣΗΣ ΥΛΙΚΟΥ ΚΑΙ ΚΤΙΡΙΑΚΩΝ ΥΠΟΔΟΜΩΝΤΜΗΜΑ Α΄ ΠΡΟΜΗΘΕΙΩΝ |
| ΣΤΟΙΧΕΙΑ ΠΡΟΣΦΕΡΟΝΤΟΣ: | Επωνυμία: |  |
| Διεύθυνση: |  |
| Τηλ./ Fax: |  |
| Εmail: |  |

### καθώς επίσης να φέρει την ένδειξη «Να μην ανοιχθεί από το πρωτόκολλο ή τη γραμματεία».

Οι προσφορές κατατίθενται σε ενιαίο σφραγισμένο φάκελο μέχρι και την **Παρασκευή 7** **Δεκεμβρίου 2018** και **ώρα 14:30** , στη Γραμματεία του τμήματος Προμηθειών της Διεύθυνσης Προμηθειών, Διαχείρισης Υλικού και Κτιριακών Υποδομών (Ερμού 23-25, ΤΚ 105 63, Αθήνα, 6ος όροφος).

Οι προσφέροντες μπορούν να καταθέτουν την προσφορά τους στην ως άνω διεύθυνση

1. προσωπικώς ή με εκπρόσωπό τους
2. ταχυδρομικώς, επί αποδείξει.

Εναλλακτικά, οι προσφορές μπορούν να αποσταλούν μέσω μηνύματος ηλεκτρονικής αλληλογραφίας **(email)** στην ηλεκτρονική διεύθυνση aadeprocurement@aade.gr.

**Περιεχόμενο φακέλου προσφοράς**

Ο φάκελος της προσφοράς θα περιλαμβάνει:

α) **ΕΝΤΥΠΟ ΤΕΧΝΙΚΗΣ ΚΑΙ ΟΙΚΟΝΟΜΙΚΗΣ ΠΡΟΣΦΟΡΑΣ**, το οποίο συντάσσεται σύμφωνα με το συνημμένο υπόδειγμα του Παραρτήματος Α της παρούσης και πρέπει να είναι υπογεγραμμένη και σφραγισμένη από τον προσφέροντα ή το νόμιμο αυτού εκπρόσωπο,

β) Υπεύθυνη δήλωση της παρ. 4 του άρθρου 8 του Ν. 1599/1986, όπως ισχύει, σύμφωνα με το συνημμένο Υπόδειγμα του Παραρτήματος Β της παρούσης,

**Διευκρίνιση:**

Η ανωτέρω υπεύθυνη δήλωση φέρει ημερομηνία εντός των τελευταίων τριάντα ημερολογιακών ημερών προ της καταληκτικής ημερομηνίας υποβολής των προσφορών και δεν απαιτείται βεβαίωση του γνησίου της υπογραφής από αρμόδια διοικητική αρχή ή τα ΚΕΠ.

 Η απαιτούμενη κατά τα ανωτέρω υπεύθυνη δήλωση αφορά τους παρακάτω, οι οποίοι και τις υπογράφουν:

1. Τους διαχειριστές όταν το νομικό πρόσωπο είναι Ο.Ε., Ε.Ε., Ε.Π.Ε.
2. Τον Πρόεδρο του ΔΣ και τον Διευθύνοντα Σύμβουλο, όταν το νομικό πρόσωπο είναι Α.Ε.
3. Σε κάθε άλλη περίπτωση νομικού προσώπου τους νόμιμους εκπροσώπους του.
4. Όταν ο προσφέρων είναι ένωση προμηθευτών ή κοινοπραξία, η δήλωση γίνεται από κάθε μέλος, που συμμετέχει σε αυτήν.

Οι προσφέροντες δύνανται για την κατάρτιση της προσφοράς τους να επικοινωνήσουν τηλεφωνικά ή μέσω μηνύματος ηλεκτρονικής αλληλογραφίας με τη Διεύθυνση Προμηθειών Διαχείρισης Υλικού και Κτιριακών Υποδομών της Α.Α.Δ.Ε., (Τηλ./Υπεύθυνος Επικοινωνίας: Ειρήνη Κούγια, 2131624224, email: eir.kougia@aade.gr ).

Εναλλακτικές προσφορές δε θα γίνονται δεκτές. Επίσης δε γίνονται δεκτές προσφορές που ξεπερνούν τον προϋπολογισμό, καθώς και όσες παρελήφθησαν εκπρόθεσμα.

Οι προσφορές δεν πρέπει να φέρουν παρατυπίες και διορθώσεις (σβησίματα, διαγραφές, προσθήκες, κλπ.). Αν υπάρχει διόρθωση, προσθήκη κλπ. θα πρέπει να είναι καθαρογραμμένη και να έχει μονογραφεί από τον προσφέροντα.

Οι προσφέροντες δεν δικαιούνται ουδεμία αποζημίωση για δαπάνες σχετικές με τη συμμετοχή τους.

Οι προσφέροντες θεωρείται ότι αποδέχονται πλήρως και ανεπιφυλάκτως όλους τους όρους της πρόσκλησης και δεν δύνανται, με την προσφορά τους ή με οποιονδήποτε άλλο τρόπο να αποκρούσουν ευθέως ή εμμέσως τους όρους αυτούς.

Μετά από αίτημα της Υπηρεσίας τα στοιχεία των προσφορών είναι δυνατόν να τύχουν περαιτέρω διαπραγμάτευσης και διευκρινίσεων.

### Ισχύς των προσφορών

Οι προσφορές ισχύουν και δεσμεύουν τους συμμετέχοντες στην πρόσκληση για εκατόν ογδόντα (180) μέρες από την επόμενη της καταληκτικής ημερομηνίας υποβολής προσφορών. Προσφορές που αναφέρουν μικρότερο χρόνο ισχύος απορρίπτονται ως απαράδεκτες.

Η ανακοίνωση επιλογής αναδόχου μπορεί να γίνει και μετά τη λήξη της ισχύος της προσφοράς, δεσμεύει όμως τον υποψήφιο ανάδοχο μόνο εφόσον αυτός την αποδεχθεί. Σε περίπτωση άρνησης του επιλεχθέντος, η ανάθεση γίνεται στον δεύτερο κατά σειρά επιλογής.

### Αξιολόγηση των προσφορών- Ανάθεση

Το κριτήριο ανάθεσης είναι η πλέον συμφέρουσα από οικονομική άποψη προσφορά βάσει της τιμής. Σε περίπτωση ύπαρξης περισσότερων της μίας αποδεκτών ισότιμων προσφορών, η ανάθεση γίνεται με κλήρωση μεταξύ των υποψήφιων Αναδόχων που μειοδότησαν, σύμφωνα με τα οριζόμενα στις διατάξεις του αρ. 90 του Ν. 4412/2016 (ΦΕΚ Α΄147).

Η Αναθέτουσα Αρχή, διατηρεί το δικαίωμα για ματαίωση της διαδικασίας και την επανάληψή της με τροποποίηση ή μη των όρων. Σε αυτή την περίπτωση οι συμμετέχοντες δεν έχουν καμιά οικονομική απαίτηση. Μετά τη κοινοποίηση της σχετικής Απόφασης Ανάθεσης, ο Ανάδοχος που θα επιλεγεί, θα κληθεί να υπογράψει σχετική σύμβαση με την Α.Α.Δ.Ε. προσκομίζοντας τα απαιτούμενα δικαιολογητικά.

### Παράδοση –Παραλαβή

Ο Ανάδοχος υποχρεούται να ολοκληρώνει τις υπό ανάθεση υπηρεσίες κατ’ ανώτατο όριο **εντός 90 ημερών** από την κοινοποίηση σχετικού αιτήματος της Διεύθυνσης Προμηθειών Διαχείρισης Υλικού και Κτιριακών Υποδομών της Α.Α.Δ.Ε. για κάθε επιμέρους διαδικασία πιστοποίησης (Α/Α 1,2,3) του Πίνακα του Κεφ. 1 της παρούσας Πρόσκλησης.

Το αντικείμενο της Σύμβασης παραλαμβάνεται οριστικά μετά την πλήρη και προσήκουσα ολοκλήρωση των υπό ανάθεση υπηρεσιών από τον Ανάδοχο, την έκδοση της σχετικής Βεβαίωσης καλής εκτέλεσης υπηρεσιών από τη Διεύθυνση Προμηθειών Διαχείρισης Υλικού και Κτιριακών Υποδομών της Α.Α.Δ.Ε. και του αντίστοιχου Πρωτοκόλλου οριστικής παραλαβής από την αρμόδια Επιτροπή Παραλαβής Υπηρεσιών της Α.Α.Δ.Ε. για κάθε επιμέρους διαδικασία πιστοποίησης (Α/Α 1,2,3) του Πίνακα του Κεφ. 1 της παρούσας Πρόσκλησης.

### Πληρωμή

Η πληρωμή του Αναδόχου θα πραγματοποιηθεί τμηματικά για κάθε επιμέρους διαδικασία πιστοποίησης (Α/Α 1,2,3) του Πίνακα του Κεφ. 1 της παρούσας Πρόσκλησης, μετά την ολοκλήρωση κάθε διαδικασίας πιστοποίησης, οπότε και ο Ανάδοχος θα εκδίδει το αντίστοιχο τιμολόγιο παροχής υπηρεσιών και μετά την έκδοση του αντίστοιχου Πρωτοκόλλου οριστικής παραλαβής από την αρμόδια Επιτροπή Παραλαβής της Α.Α.Δ.Ε..

Η πληρωμή θα γίνεται σε Ευρώ, βάσει του τιμολογίου του Αναδόχου, με την έκδοση τακτικού χρηματικού εντάλματος πληρωμής, κατόπιν προσκόμισης από τον Ανάδοχο των νομίμων παραστατικών και δικαιολογητικών που προβλέπονται από τις ισχύουσες διατάξεις κατά το χρόνο πληρωμής, καθώς και κάθε άλλου δικαιολογητικού που τυχόν ήθελε ζητηθεί από τις αρμόδιες υπηρεσίες που διενεργούν τον έλεγχο και την πληρωμή, σύμφωνα με τα οριζόμενα στο άρθρο 200 του Ν. 4412/2016, όπως ισχύει.

Από την πληρωμή παρακρατούνται οι ισχύουσες κάθε φορά νόμιμες κρατήσεις καθώς και φόρος εισοδήματος επί της καθαρής αξίας του τιμολογίου, ενώ ο Φ.Π.Α. βαρύνει το Ελληνικό Δημόσιο.

Κατά τα λοιπά ισχύουν οι διατάξεις περί Κρατικών Προμηθειών.

|  |  |
| --- | --- |
|   | **Η ΠΡΟΪΣΤΑΜΕΝΗ ΤΗΣ ΔΙΕΥΘΥΝΣΗΣ**  **ΣΟΦΙΑ ΖΗΣΗ**  |

**Συνημμένα**:

1. Παράρτημα Α: Έντυπο Οικονομικής Προσφοράς
2. Παράρτημα Β: Υπεύθυνη δήλωση

|  |
| --- |
| **ΠΑΡΑΡΤΗΜΑ Α: ΕΝΤΥΠΟ ΤΕΧΝΙΚΗΣ ΚΑΙ ΟΙΚΟΝΟΜΙΚΗΣ ΠΡΟΣΦΟΡΑΣ της υπ’ αρ. ……………………………… Πρόσκλησης υποβολής προσφορών για την ανάθεση υπηρεσιών πιστοποίησης Συστήματος Διαχείρισης Ποιότητας της Διεύθυνσης Προμηθειών Διαχείρισης Υλικού και Κτιριακών Υποδομών της Α.Α.Δ.Ε. κατά ΙSO 9001:2015 από διαπιστευμένο φορέα πιστοποίησης.** |
| **ΠΡΟΣ:**  |
| **ΑΝΕΞΑΡΤΗΤΗ ΑΡΧΗ ΔΗΜΟΣΙΩΝ ΕΣΟΔΩΝ** |
| **ΓΕΝΙΚΗ ΔΙΕΥΘΥΝΣΗ ΟΙΚΟΝΟΜΙΚΩΝ ΥΠΗΡΕΣΙΩΝ Ημερομηνία:……………………....** |
| **ΔΙΕΥΘΥΝΣΗ ΠΡΟΜΗΘΕΙΩΝ, ΔΙΑΧΕΙΡΙΣΗΣ ΥΛΙΚΟΥ**  |
| **ΚΑΙ ΚΤΙΡΙΑΚΩΝ ΥΠΟΔΟΜΩΝ** |
| **ΤΜΗΜΑ Α΄ ΠΡΟΜΗΘΕΙΩΝ** |

**ΤΕΧΝΙΚΗ ΚΑΙ ΟΙΚΟΝΟΜΙΚΗ ΠΡΟΣΦΟΡΑ**

|  |
| --- |
| **ΣΤΟΙΧΕΙΑ ΥΠΟΨΗΦΙΟΥ ΑΝΑΔΟΧΟΥ** |
| **ΕΠΩΝΥΜΙΑ ΥΠΟΨΗΦΙΟΥ:**  |  |
| **ΔΙΕΥΘΥΝΣΗ, Τ.Κ, ΠΟΛΗ ΕΔΡΑΣ:** |  |
| **ΤΗΛΕΦΩΝΑ/ ΦΑΞ/ Ε-ΜΑΙL:** |  |
| **ΑΦΜ-Δ.Ο.Υ:** |  |
| **ΝΟΜΙΜΟΣ ΕΚΠΡΟΣΩΠΟΣ:** |  |
| **Α.Δ.Τ. (Νομίμου Εκπροσώπου):** |  |
| **ΥΠΕΥΘΥΝΟΣ ΕΠΙΚΟΙΝΩΝΙΑΣ:** |  |
| **ΚΩΔΙΚΟΣ ΠΙΣΤΟΠΟΙΗΣΗΣ ΕΛΟΤ ΕΝ ISO/IEC 17021:2015:**(Κεφ. 2 της Πρόσκλησης)**:** |  |
|  |  |
| **Α/Α** | **ΥΠΗΡΕΣΙΕΣ ΠΙΣΤΟΠΟΙΗΣΗΣ** | **ΚΟΣΤΟΣ ΠΡΟ Φ.Π.Α.** | **Φ.Π.Α.** | **ΚΟΣΤΟΣ ΣΥΜΠ/ΜΕΝΟΥ Φ.Π.Α.** |
| **1** | * Διενέργεια επιθεώρησης αρχικής αξιολόγησης του Συστήματος Διαχείρισης Ποιότητας (ΣΔΠ) της Δ.Π.Δ.Υ.Κ.Υ..
* Διενέργεια προεπιθεώρησης/ έκτακτης επιθεώρησης ΣΔΠ

(1 επίσκεψη)* Σύνταξη έκθεσης επιθεώρησης και αξιολόγηση των προς επιθεώρηση στοιχείων για την έκδοση του σχετικού πιστοποιητικού.
* Συμπληρωματική επιθεώρηση σε περίπτωση, κατά την οποία διαπιστωθούν αποκλίσεις στην επιθεώρηση Πιστοποίησης.
* Πιστοποίηση του Συστήματος Διαχείρισης Ποιότητας (Έκδοση πιστοποιητικού στην ελληνική και στην αγγλική γλώσσα).
 |  |  |  |
| **2** | * Διενέργεια 1ης επιτήρησης (1 έτος μετά την ημ/νια πιστοποίησης)
 |  |  |  |
| **3** | * Διενέργεια 2ης επιτήρησης (1 έτος μετά την 1η επιτήρηση)
 |  |  |  |
| **ΣΥΝΟΛΙΚΟ ΚΟΣΤΟΣ ΠΡΟ Φ.Π.Α.:** |  |
| **Φ.Π.Α.** |  |
| **ΣΥΝΟΛΙΚΟ ΚΟΣΤΟΣ ΣΥΜΠ/ΜΕΝΟΥ Φ.Π.Α.:** |  |
| *\*Συμπεριλαμβάνεται και το δικαίωμα χρήσης σήματος (λογότυπο)* |
| **ΙΣΧΥΣ ΤΗΣ ΠΡΟΣΦΟΡΑΣ: εκατόν ογδόντα (180) ημέρες από την επόμενη της καταληκτικής ημερομηνίας υποβολής προσφορών.** |
|  |  |  | **Ημ/νία ………………****Υπογραφή- Σφραγίδα** |

**ΠΑΡΑΡΤΗΜΑ Β**

**ΥΠΕΥΘΥΝΗ ΔΗΛΩΣΗ**

###  (άρθρο 8 Ν.1599/1986)

Η ακρίβεια των στοιχείων που υποβάλλονται με αυτή τη δήλωση μπορεί να ελεγχθεί με βάση το αρχείο άλλων υπηρεσιών (άρθρο 8 παρ. 4 Ν. 1599/1986)

**ΑΦΟΡΑ ΤΗΝ ΑΡΙΘ. ΠΡΩΤ.: ………………………………………………………… ΠΡΟΣΚΛΗΣΗ ΥΠΟΒΟΛΗΣ ΠΡΟΣΦΟΡΩΝ**

|  |  |
| --- | --- |
| ΠΡΟΣ(1): | **Ανεξάρτητη Αρχή Δημοσιών Εσόδων (Α.Α.Δ.Ε.)** |
| Ο – Η Όνομα: |  | Επώνυμο: |  |
| Όνομα και Επώνυμο Πατέρα: |  |
| Όνομα και Επώνυμο Μητέρας: |  |
| Ημερομηνία γέννησης(2): |  |
| Τόπος Γέννησης: |  |
| Αριθμός Δελτίου Ταυτότητας: |  | Τηλ: |  |
| Τόπος Κατοικίας: |  | Οδός: |  | Αριθ: |  | ΤΚ: |  |
| Αρ. Τηλεομοιοτύπου (Fax): |  | Δ/νση Ηλ. Ταχυδρομείου (email): |  |
| Με ατομική μου ευθύνη και γνωρίζοντας τις κυρώσεις (3), που προβλέπονται από τις διατάξεις της παρ. 6 του άρθρου 22 του Ν. 1599/1986, δηλώνω ότι:Ως …………………………………..(4) της εταιρείας/ατομικής επιχείρησης με την επωνυμία «…………………………………………….…» και το διακριτικό τίτλο «……………………..…..» που εδρεύει στην ……………………….…., στην οδό ………………., Τ.Κ. ………….. με Α.Φ.Μ.: .……………………., Δ.Ο.Υ.: ……………………….: |
| α.) Αποδέχομαι τους όρους της υπ’ αρ. …………………………..…………………..……….. Πρόσκλησης.β.) Δεν έχω καταδικασθεί με αμετάκλητη απόφαση για κάποιο από τα παρακάτω αδικήματα:* συμμετοχή σε εγκληματική οργάνωση, όπως αυτή ορίζεται στο άρθρο 2 της απόφασης-πλαίσιο 2008/841/ΔΕΥ του Συμβουλίου.
* δωροδοκία, όπως αυτή ορίζεται αντίστοιχα στο άρθρο 3 της πράξης του Συμβουλίου της 26ης Μαΐου 1997 και στο άρθρο 2 παρ. 1 της απόφασης-πλαίσιο 2003/568/ΔΕΥ του Συμβουλίου.
* απάτη, κατά την έννοια του άρθρου 1 της σύμβασης σχετικά με την προστασία των οικονομικών συμφερόντων των Ευρωπαϊκών Κοινοτήτων, η οποία κυρώθηκε με το ν. 2803/2000.
* τρομοκρατικά εγκλήματα ή εγκλήματα συνδεόμενα με τρομοκρατικές δραστηριότητες, όπως ορίζονται, αντιστοίχως, στα άρθρα 1 και 3 της απόφασης-πλαίσιο 2002/475/ΔΕΥ του Συμβουλίου.
* νομιμοποίηση εσόδων από παράνομες δραστηριότητες, όπως ορίζεται στο άρθρο 1 της Οδηγίας 2005/60/ΕΚ του Ευρωπαϊκού Κοινοβουλίου και του Συμβουλίου, για την πρόληψη χρησιμοποίησης του χρηματοπιστωτικού συστήματος για τη νομιμοποίηση εσόδων από παράνομες δραστηριότητες, η οποία ενσωματώθηκε στην εθνική νομοθεσία με το ν. 3691/2008.
* παιδική εργασία και άλλες μορφές εμπορίας ανθρώπων, όπως ορίζονται στο άρθρο 2 της Οδηγίας 2011/36/ΕΕ του Ευρωπαϊκού Κοινοβουλίου και του Συμβουλίου, για την πρόληψη και την καταπολέμηση της εμπορίας ανθρώπων και για την προστασία των θυμάτων της, καθώς και για την αντικατάσταση της απόφασης-πλαίσιο 2002/629/ΔΕΥ του Συμβουλίου, η οποία ενσωματώθηκε στην εθνική νομοθεσία με τον ν. 4198/2013.

γ.) Δεν έχω καταδικασθεί, με τελεσίδικη απόφαση, για κάποιο από τα αδικήματα του Αγορανομικού κώδικα, σχετικό με την άσκηση της επαγγελματικής τους δραστηριότητας ή για κάποιο από τα αδικήματα της υπεξαίρεσης, της απάτης, της εκβίασης, της πλαστογραφίας, της ψευδορκίας, της δωροδοκίας και της δόλιας χρεοκοπίας.δ.) Δεν έχω διαπράξει σοβαρό επαγγελματικό παράπτωμα ούτε μου έχει επιβληθεί ποινή αποκλεισμού από διαγωνισμούς και γενικότερα από τη σύναψη δημοσίων συμβάσεων.ε.) Η εταιρεία/ατομική επιχείρηση με την επωνυμία «…………………………………………….…» δεν τελεί σε πτώχευση, ούτε σε διαδικασία κήρυξης πτώχευσης, εκκαθάριση ή αναγκαστική διαχείριση από εκκαθαριστή ή από το δικαστήριο, δεν έχει υπαχθεί σε διαδικασία πτωχευτικού συμβιβασμού και δεν έχει αναστείλει τις επιχειρηματικές της δραστηριότητες.στ.). Η εταιρεία/ατομική επιχείρηση με την επωνυμία «…………………………………………….…» έχει εκπληρώσει τις υποχρεώσεις της όσον αφορά την καταβολή φόρων και εισφορών κοινωνικής ασφάλισης (κυρίας και επικουρικής).ζ.) Αναλαμβάνω την υποχρέωση προσκόμισης των παρακάτω πιστοποιητικών για την απόδειξη της μη συνδρομής των λόγων αποκλεισμού και ειδικότερα: 1) απόσπασμα ποινικού μητρώου, 2) πιστοποιητικό φορολογικής ενημερότητας, 3) πιστοποιητικό ασφαλιστικής ενημερότητας, 4.) Πιστοποιητικό διαπίστευσης κατά το πρότυπο ΕΛΟΤ ΕΝ ISO/IEC 17021:2015, σύμφωνα με τα οριζόμενα στο κεφάλαιο 2 της Πρόσκλησης. |

 Ημερομηνία: ……………………………..

 **Ο Δηλών- Εξουσιοδοτών**

 (Υπογραφή)

|  |
| --- |
| (1) Αναγράφεται από τον ενδιαφερόμενο πολίτη ή Αρχή ή η Υπηρεσία του δημόσιου τομέα, που απευθύνεται η αίτηση.(2) Αναγράφεται ολογράφως. (3) «Όποιος εν γνώσει του δηλώνει ψευδή γεγονότα ή αρνείται ή αποκρύπτει τα αληθινά με έγγραφη υπεύθυνη δήλωση του άρθρου 8 τιμωρείται με φυλάκιση τουλάχιστον τριών μηνών. Εάν ο υπαίτιος αυτών των πράξεων σκόπευε να προσπορίσει στον εαυτόν του ή σε άλλον περιουσιακό όφελος βλάπτοντας τρίτον ή σκόπευε να βλάψει άλλον, τιμωρείται με κάθειρξη μέχρι 10 ετών.(4) Νόμιμος εκπρόσωπος/ διαχειριστής ή Πρόεδρος Δ.Σ., ή μέλος Δ.Σ. ανάλογα με την ιδιότητα του υπογράφοντα. |
| (5) Σε περίπτωση ανεπάρκειας χώρου η δήλωση συνεχίζεται στην πίσω όψη της και υπογράφεται από τον δηλούντα ή την δηλούσα. |